ร้านเป็นกระจก โล่งสบาย ถึงจะไม่ใหญ่มาก แต่ก็ไม่รู้สึกอึดอัด บรรยากาศรอบๆเงียบสงบ รายล้อมไปด้วยต้นไม้ มองออกไปด้านนอกมีกระรอกวิ่ง ถือเป็นจุดธรรมชาติจุดนึง เหมาะกับการหนีความเร่งรีบ วุ่นวายในกรุงเทพฯ ไปนั่งพักผ่อนหย่อนใจ คิดอะไรเพลินๆ ภายในร้านมีเครื่องดื่ม ขนม และ เค้กจำนวนหนึ่ง เลือกสั่ง บลูเบอร์รี่สมูทตี้มา หวาน อร่อย เนื้อเนียนกำลังดี ซื้อคุกกี้กลับบ้านอร่อยดี ครั้งหน้าว่าจะลองไปชิมเค้กดู